ประเทศเกาหลี

ประเทศเกาหลี () หรือ คาบสมุทรเกาหลี เป็นภูมิภาคที่ตั้งอยู่ในเอเชียตะวันออก

ประวัติศาสตร์ 

ประวัติศาสตร์เริ่มจากอาณาจักรโชซ็อนโบราณ สถาปนาขึ้นโดย "ทันกุน" ต่อมาสมัยสามอาณาจักรแห่งเกาหลี (โคกูรยอ, แพ็กเจ, และชิลลา) ถูกรวมเข้าด้วยกันเป็นสหอาณาจักรชิลลา ซึ่งมีพุทธศาสนาเจริญรุ่งเรือง  และต่อมา ค.ศ. 918 ได้สถาปนาอาณาจักรโครยอซึ่งเป็นชื่อของเกาหลี (Korea) และเมื่อราชวงศ์โชซ็อน (ราชวงศ์ลี) ครองอำนาจเปลี่ยนชื่ออาณาจักรใหม่ ชื่อ อาณาจักรโชซ็อนเมืองหลวงชื่อว่า ฮันยาง (โซล) มีลัทธิขงจื๊อ เป็นคติธรรมประจำชาติ และได้ประดิษฐ์อักษรเกาหลี ขึ้น

ใน ค.ศ. 1910 เกาหลีต้องอยู่ภายใต้การปกครองของญี่ปุ่นจนถึงปี 1945 ในปี 1948 ประเทศเกาหลีได้แบ่งเป็น 2 ประเทศ คือ เกาหลีใต้ และ เกาหลีเหนือ อย่างถาวร โดยประเทศเกาหลีใต้สถาปนาเป็นสาธารณรัฐเกาหลี ส่วนประเทศเกาหลีเหนือสถาปนาเป็นสาธารณรัฐประชาธิปไตยประชาชนเกาหลี

ภูมิประเทศ 
คาบสมุทรเกาหลีทอดตัวไปทางทิศใต้ทางด้านตะวันออกของทวีปเอเชีย มีความยาว 1,020 กิโลเมตร (612 ไมล์) และกว้าง 175 กิโลเมตร (105 ไมล์) ณ จุดที่แคบที่สุดของคาบสมุทร พื้นที่ร้อยละ 70 ของประเทศเป็นเทือกเขา จึงจัดเป็นประเทศที่มีภูมิประเทศเป็นเทือกเขามากที่สุดแห่งหนึ่งของโลก

ความเปลี่ยนแปลงทางกายภาพของแผ่นดินที่เป็นหินแกรนิตและหินปูนทำให้เกิดภูมิประเทศที่สวยงามอย่างมหัศจรรย์ ประกอบด้วยเทือกเขาและหุบเขา เทือกเขา ตลอดชายฝั่งด้านตะวันออกสูงชันและทอดตัวลงสู่ทะเลตะวันออก ในขณะที่ชายฝั่งทางด้านใต้ และตะวันตก เทือกเขาค่อย ๆ ลาดลงต่ำสู่ที่ราบชายฝั่ง ซึ่งเป็นแหล่งเกษตรกรรมที่ใหญ่ที่สุดแห่งหนึ่งในเกาหลีโดยเฉพาะในด้านการผลิตข้าว
คาบสมุทรเกาหลีถูกแบ่งออกเป็น 2 ส่วน ที่บริเวณเหนือเส้นขนานที่ 38 คือ ประเทศระบอบประชาธิปไตย สาธารณรัฐเกาหลีอยู่ทางใต้ และประเทศระบอบคอมมิวนิสต์ เกาหลีเหนือ โดยถูกคั่นกลางโดยเขตปลอดทหาร

ประเทศเกาหลีใต้มีพื้นที่ 99,500 ตารางกิโลเมตร มีประชากร 47.9 ล้านคน (ค.ศ. 2003) ประกอบด้วย 9 จังหวัด (โด) โซลเป็นเมืองหลวงของประเทศ และประกอบด้วยเมืองใหญ่ ๆ 6 เมือง คือปูซาน แทกู อินช็อน ควังจู แทจ็อน และอุลซัน รวมมีเมืองทั้งหมด 77 เมือง (ชี) 88 มณฑล (ตุน) ใน 9 จังหวัด

การเมือง วัฒนธรรม เศรษฐกิจ 
 การเมือง  หลังสิ้นสุดสงครามโลกครั้งที่ 2 ในปี พ.ศ. 2491 คาบสมุทรเกาหลีถูกแบ่งเป็นสองส่วนโดยเส้นละติจูดที่ 38 องศาเหนือ (มักเรียกว่าเส้นขนาน 38) โดยสหภาพโซเวียตดูแลเกาหลีเหนือมีการปกครองระบอบสังคมนิยม ส่วนสหรัฐอเมริกาดูแลเกาหลีใต้มีการปกครองระบอบประชาธิปไตย
 ศาสนา  ชาวเกาหลีเหนือนับถือศาสนาพุทธร้อยละ 23.33, ศาสนาคริสต์ร้อยละ 57.05, ไม่นับถือศาสนาร้อยละ 15.22 และอื่น ๆ ร้อยละ 4.40 ส่วนชาวเกาหลีใต้นับถือศาสนาพุทธร้อยละ 26, ศาสนาคริสต์ร้อยละ 26, ไม่นับถือศาสนาร้อยละ 46 และอื่น ๆ ร้อยละ 2
 เศรษฐกิจ  เปลี่ยนโครงสร้างทางเศรษฐกิจจากเกษตรกรรมเป็นอุตสาหกรรม กำเนิดบริษัทชั้นนำเช่น บริษัท ซัมซุงอิเลคโทรนิคส์

จุดเปรียบเทียบสองประเทศในคาบสมุทรเกาหลี

ดูเพิ่ม 
 ประเทศเกาหลีเหนือ
 ประเทศเกาหลีใต้
 ราชวงศ์โชซ็อน
 ภาษาเกาหลี

อ้างอิง 

ข้อมูล

 .
 
 .
 .
 
 .
 .
 .

อ่านเพิ่ม
 Chun, Tuk Chu. "Korea in the Pacific Community". Social Education 52 (March 1988), 182. EJ 368 177.
 Cumings, Bruce. The Two Koreas. New York: Foreign Policy Association, 1984.
 
 Focus on Asian Studies. Special Issue: "Korea: A Teacher's Guide". No. 1, Fall 1986.
 .
 Hart, Dennis. From Tradition to Consumption: Construction of a Capitalist Culture in South Korea. Seoul: Jimoondang, 2003.
 
 Joe, W.J. & Choe, H.A. Traditional Korea:  A Cultural History, Seoul: Hollym, 1997.
 Joungwon, A.K. Divided Korea:  The Politics of Development, Harvard University Press, 1975.
 Lee Ki-baik. A New History of Korea. Cambridge: Harvard UP, 1984.
 Lee Sang-sup. "The Arts and Literature of Korea". The Social Studies 79 (July–August 1988): 153–60. EJ 376 894.
 
 Tae-Jin, Y. "The Illegality of the Forced Treaties Leading to Japan's Annexation of the Great Han Empire", In the Korean National Commission for UNESCO, Vol. 36, No. 4, 1996.
 .
 .

แหล่งข้อมูลอื่น

 
 
 

รัฐสิ้นสภาพในทวีปเอเชีย
สิ้นสุดในคริสต์ศตวรรษที่ 20
ประเทศเกาหลี
ก
อาณาเขตซึ่งถูกพิพาทในทวีปเอเชีย